CELEX: 62016TN0383
Language: hr
Date: 2016-07-20 00:00:00
Title: Predmet T-383/16: Tužba podnesena 20. srpnja 2016. – Tri Ocean Energy protiv Vijeća

26.9.2016   
            
            
               HR
            
            
               Službeni list Europske unije
            
            
               C 350/21
            
         Tužba podnesena 20. srpnja 2016. – Tri Ocean Energy protiv Vijeća
   (Predmet T-383/16)
   (2016/C 350/27)
   Jezik postupka: engleski
   
      Stranke
   
   
      Tužitelj: Tri Ocean Energy (Kairo, Egipat) (zastupnici: P. Saini, QC, R. Mehta, Barrister i N. Sheikh, Solicitor)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi, u dijelu koji se odnosi na tužitelja, Odluku Vijeća (ZVSP) 2016/850 od 27. svibnja 2016. o izmjeni Odluke 2013/255/ZVSP o mjerama ograničavanja protiv Sirije (SL 2016., L 141, str. 125.),
            
         
               —
            
            
               poništi, u dijelu koji se odnosi na tužitelja, Provedbenu uredbu Vijeća (EU) 2016/840 od 27. svibnja 2016. o provedbi Uredbe (EU) br. 36/2012 o mjerama ograničavanja s obzirom na stanje u Siriji (SL 2016., L 141, str. 30), i
            
         
               —
            
            
               Vijeću naloži snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog temelji se na nedavanju razloga za uvrštavanje u prilog pobijanoj odluci i uredbi kako je propisano člankom 28. stavkom 1. Odluke 2013/255/ZVSP o mjerama ograničavanja protiv Sirije (‚originalna odluka’) i člankom 15. stavkom 1. točkom (a) Uredbe Vijeća (EU) br. 36/2012 o mjerama ograničavanja s obzirom na stanje u Siriji (‚originalna uredba’).
            
         
               2.
            
            
               Drugi tužbeni razlog temelji se na povredi prava na obranu i prava na djelotvornu sudsku zaštitu.
            
         
               3.
            
            
               Treći tužbeni razlog temelji se na tome da Vijeće nije ispunilo obvezu obrazlaganja, kako u pobijanoj odluci tako i u pobijanoj uredbi.
            
         
               4.
            
            
               Četvrti tužbeni razlog temelji se na neopravdanom i neproporcionalnom ograničenju tužiteljeva prava na vlasništvo i ugled.
            
         
               5.
            
            
               Peti tužbeni razlog temelji se na očitoj pogrešci u ocjeni.